Psalam (Šarić) 23.
Psalam Davidov.

1Gospod je pastir moj: ništa mi neće nedostajati! 

2Na poljanama zelenim pusti me da sjedim; na vodama odmorišta pusti me da počinem. 

3On krijepi dušu moju, vodi me pravom stazom zbog imena svojega. 

4Moram li i putovati smrtnom dolinom: ne bojim se nesreće, jer ti si s menom; štap tvoj i palica tvoja, oni su, koji me tješe. 

5Pripremaš stol preda mnom, na pogled neprijateljima mojim; mažeš mi glavu uljem; čaša se moja prelijeva. 

6Samo sreća i milost pratit će me kroz sav život; i prebivat ću u domu Gospodnjem zauvijek. 

Psalmi (Šarić)